CELEX: 62021TN0662
Language: lv
Date: 2021-10-15 00:00:00
Title: Lieta T-662/21: Prasība, kas celta 2021. gada 15. oktobrī – Troy Chemical Company/Komisija

6.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 490/51
            
         
      Prasība, kas celta 2021. gada 15. oktobrī – Troy Chemical Company/Komisija
      (Lieta T-662/21)
      (2021/C 490/61)
      Tiesvedības valoda – angļu
      
         Lietas dalībnieki
      
      
         Prasītāja: Troy Chemical Company BV (Delft, Nīderlande) (pārstāvji: D. Abrahams, Ł. Gorywoda un Z. Romata, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  pilnībā atcelt atbildētājas 2021. gada 5. augusta Lēmumu C (2021) 5968 final, ar kuru daļēji ir atteikta piekļuve dokumentiem, ko prasītāja ir pieprasījusi atbilstoši Regulai (EK) Nr. 1049/2001 (1);
               
            
                  —
               
               
                  apmierināt pieteikumu par paātrinātu tiesvedību saskaņā ar Vispārējās tiesas Reglamenta 151. un 152. pantu;
               
            
                  —
               
               
                  veikt tādus citus vai turpmākus pasākumus, kurus Vispārējā tiesa uzskatītu par nepieciešamiem;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza vienu pamatu, apgalvojot, ka atbildētāja ir pārkāpusi Regulas (EK) Nr. 1049/2001 4. panta 2. punkta otro ievilkumu, kas ir gan “būtiskas formas prasības”, gan “tiesiskuma” pārkāpums. Prasītāja apgalvo, ka šīs lietas fakti neattaisno izņēmumus, uz kuriem atsaucas atbildētāja, lai atteiktos izpaust pieprasīto sastādīto dokumentu daļas, un jebkurā gadījumā sevišķi svarīgas sabiedrības intereses par likumdošanas procesa pārskatāmību un atklātību pilnībā atbalsta pieteikuma iesniedzējas pieprasīto dokumentu izpaušanu.
      
         (1)  Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43.–48. lpp.).